# **REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA STRIZIVOJNA**

**UPUTE ZA IZRADU PRORAČUNA OPĆINE STRIZIVOJNA I FINANCIJSKOG PLANA PRORAČUNSKOG KORISNIKA**

**ZA RAZDOBLJE 2025.** – **2027.**

**Strizivojna, rujan 2024.**

SADRŽAJ

1. UVOD………………………………………………….…………….………….…….1
2. TEMELJNI MAKROEKONOMSKI POKAZATELJI ZA RAZDOBLJE 2025. -2027…………………………………………….…...………………………………....1
3. IZRADA, PREDLAGANJE I DONOŠENJE PRORAČUNA I FINANCIJSKIH PLANOVA……………………………………………………………………….……2
4. UPUTE UPRAVNOG TIJELA………………………………………………..…...….3
5. METODOLOGIJA IZRADE PRORAČUNA I FINANCIJSKOG PLANA PRORAČUNSKIH KORISNIKA…………………………………………………......6
6. DOSTAVA DOKUMENATA……………………………………………………….14
7. NOVOSTI……………………………………………………………………………16
8. DOSTUPNOST MATERIJALA NA MREŽNOJ STRANICI MINISTARSTVA FINANCIJA……………………………………………………………………….....18

**1. UVOD**

U skladu s odredbama Zakona o proračunu (Narodne novine 144/21), Vlada Republike Hrvatske (dalje u tekstu: Vlada) donosi i usvaja akte na temelju kojih Ministarstvo financija sastavlja upute za izradu državnog proračuna i proračuna jedinica lokalne i područne (regionalne) samouprave.

Ministarstvo financija, u skladu s odredbama članka 26. Zakona o proračunu do 20. kolovoza tekuće godine, sastavlja Upute za izradu proračuna jedinica lokalne i područne (regionalne) samouprave za razdoblje 2025. – 2027. te ih dostavlja jedinicama.

Kako iste do navedenog roka, odnosno 20. kolovoza, nisu dostavljene od strane Ministarstva financija, a da bi ostalo dovoljno vremena za proračunski proces, Jedinstveni upravni odjel Općina Strizivojna izrađuje ove Upute za izradu i dostavu prijedloga financijskih planova upravnog tijela i proračunskih korisnika Općine za razdoblje 2025. - 2027.

Nakon što Ministarstvo financija dostavi upute za izradu proračuna jedinica lokalne i područne (regionalne) samouprave, Jedinstveni upravni odjel će napraviti dopunu ove Upute i dostaviti je svojim proračunskim korisnicima ukoliko to bude potrebno, odnosno ako prema uputi Ministarstva financija bude nekih novina koje treba ugraditi.

Upute sadrže:

- temeljne makroekonomske pokazatelje za razdoblje 2025. – 2027.

- odredbe Zakona o proračunu u vezi planiranja proračuna i financijskih planova

- sadržaj uputa koje pripremaju upravna tijela za financije

- metodologiju izrade proračuna i financijskog plana proračunskih i izvanproračunskih korisnika

- dostavu dokumenata

- planiranje rashoda proračunskih korisnika u sklopu decentraliziranih funkcija

- postupanje s viškovima u sklopu decentraliziranih funkcija

- novosti vezane uz nove proračunske propise

- dodjela pomoći na ime poticaja za dobrovoljno funkcionalno odnosno stvarno spajanje jedinica lokalne samouprave

- planiranje proračunskih sredstava za vijeća i koordinacije vijeća.

Upravno tijelo Općine Strizivojna, kao i proračunski korisnici obvezni su pristupiti izradi prijedloga svojih financijskih planova za razdoblje 2025. – 2027. pridržavajući se ove Upute.

**2. TEMELJNI MAKROEKONOMSKI POKAZATELJI ZA RAZDOBLJE 2025. - 2027.**

U skladu s člankom 26. Zakona o proračunu (Narodne novine 144/21) upute koje izrađuje jedinica lokalne i područne (regionalne) samouprave treba sadržavati temeljne makroekonomske pokazatelje za izradu prijedloga proračuna.

Kako, Vlada Republike Hrvatske još nije donijela Program stabilnosti za iduće proračunsko razdoblje od 2025. – 2027., kojim se utvrđuje makroekonomski i fiskalni okvir Republike Hrvatske u sljedeće tri proračunske godine, u nastavku se daje prikaz trenutno dostupnih makroekonomskih projekcija za 2025. – 2026., koji je objavila Hrvatska narodna banka u svom priopćenju iz lipnja 2024.

Makroekonomske projekcije za razdoblje 2025. – 2026.

Izvor: Hrvatska narodna banka

 2023. Projekcija Projekcija Projekcija

 2024. 2025. 2026.

|  |
| --- |
| BDP – realni rast (%) 3,1 3,3 2,8 2,6Indeks potrošačkih cijena, promjena (%) 8,4 3,8 2,6 2,1Stopa nezaposlenosti, razina u % 6,1 5,8 5,5 5,3 Broj zaposlenih, promjena (%) 2,5 2,0 1,5 1,4 |

**3. IZRADA, PREDLAGANJE I DONOŠENJE PRORAČUNA I FINANCIJSKIH**

**PLANOVA**

Prema odredbama Zakona o proračunu u vezi izrade, predlaganja i donošenja proračuna i financijskih planova za razdoblje 2025. – 2027., navedeno je:

a) Predlaganje i donošenje proračuna i financijskih planova za 2025. i projekcija za 2026. i 2027. na razini skupine ekonomske klasifikacije (članak 38., 39. i 42.)

b) Iskazivanje rashoda u Računu prihoda i rashoda po funkcijskoj klasifikaciji (članak 29. i 34.)

c) Sažetak Računa prihoda i rashoda te sažetak Računa financiranja u Općem dijelu proračuna i financijskog plana (članak 29. i 34.)

d) Zakonska obveza izrade višegodišnjeg plana uravnoteženja (članak 37.)

e) Usvajanje prijedloga financijskog plana od strane upravljačkih tijela u proračunskim i izvanproračunskim korisnicima (članak 38. i 39.)

f) Obrazloženje – sastavni dio proračuna i financijskog plana (članak 31. i 36.)

g) Predlaganje amandmana na proračun jedinice lokalne i područne (regionalne) samouprave i financijski plan izvanproračunskog korisnika jedinice lokalne i područne (regionalne) samouprave (članak 41.)

h) Transparentnost proračuna – zakonska obveza.

**4. UPUTE UPRAVNOG TIJELA**

U skladu s člankom 26. stavkom 2. Zakona o proračunu, upravno tijelo je izradilo ove Upute za izradu i dostavu prijedloga financijskih planova upravnog tijela i proračunskih korisnika općine Strizivojna (dalje u tekstu: proračunski korisnici).

Upute sadrže:

- temeljne makroekonomske pretpostavke za izradu prijedloga proračuna

- opis planiranih politika

- procjenu prihoda i rashoda te primitaka i izdataka proračuna Općine u sljedeće tri godine

- visinu rashoda koji se financiraju iz općih prihoda i primitaka te namjenskih primitaka po razdjelima organizacijske klasifikacije, za iduću proračunsku godinu i za sljedeće dvije godine, raspoređenu na:

a) visinu rashoda potrebnih za provedbu postojećih programa odnosno aktivnosti, koje proizlaze iz važećih propisa i

b) visinu rashoda potrebnih za uvođenje i provedbu novih ili promjenu postojećih programa odnosno aktivnosti

- visinu manjka odnosno viška prihoda nad rashodima po proračunskom korisniku jedinice lokalne i područne (regionalne) samouprave, za iduću proračunsku godinu i za sljedeće dvije godine

- način izrade i rok za dostavu prijedloga financijskih planova proračunskih i izvanproračunskih korisnika jedinice lokalne i područne (regionalne) samouprave.

**4.1. Opis planiranih politika**

Općina Strizivojna je mjesto s velikim potencijalom za ostvarivanje visoke kvalitete života za sve svoje stanovnike. Općina je, i dalje cilj ulagati u razvoj gospodarske i društvene infrastrukture koja podupire sve potrebe građana i gospodarskih subjekata Općine.

Buduća proračunska ulaganja, kao i korištenje raspoloživih tuzemnih sredstava i sufinanciranja iz europskih fondova, biti će usmjereni prema daljnjem stvaranju i prosperitetu svih sastavnica društva i gospodarstva, rezultat čega će biti napredana i uspješna Općina na dobrobit svih, a posebno budućih generacija.

Osnovni ciljevi općine Strizivojna u slijedećem trogodišnjem razdoblju usmjereni su na poduzimanje svih mjera i aktivnosti za podizanje životnog standarda.

Porast standarda planiran je kroz:

* daljnji razvoj prometne i komunalne infrastrukture
* brigu o zdravlju, obrazovanju i socijalnoj sigurnosti mještana
* promoviranje i poticanje razvoja kulture, sporta, vatrogastva i ostalih društvenih aktivnosti na području općine
* zaštitu okoliša i kulturnih dobara
* prostorno-planski razvoj
* uspostavu sustava odgovornog, učinkovitog i transparentnog upravljanja proračunskim sredstvima sukladno Zakonu o fiskalnoj odgovornosti

**5. PROCJENA PRIHODA I RASHODA,PRIITAKA I IZDATAKA OPĆINE STRIZIVOJNA U SLJEDEĆE TRI GODINE**

Prihodi jedinica lokalne samouprave planiraju se na temelju istih makroekonomskih pretpostavki kao i kod prihoda državnog proračuna, u skladu s trenutnim kretanjima i makroekonomskim projekcijama za spomenuto razdoblje.

Pri izradi proračuna svaka jedinica lokalne samouprave izrađuje plan rashoda uzimajući u obzir vlastite gospodarske i društvene specifičnosti te pridržavajući se Zakona o proračunu i Zakona o fiskalnoj odgovornosti.

**6.VISINA FINANCIJSKOG PLANA PRORAČUNSKOG KORISNIKA**

Sukladno članku 27., stavku 3., točci 4. Zakona o proračunu visina financijskog plana proračunskog korisnika sadrži visinu financijskog plana za prethodnu proračunsku godinu i tekuću proračunsku godinu te prijedlog visine financijskog plana za slijedeću proračunsku godinu i za slijedeće dvije godine raspoređen na:

a) visinu sredstava potrebnih za provedbu postojećih programa, odnosno aktivnosti, koje proizlaze iz trenutno važećih propisa i

b) visinu sredstava potrebnih za uvođenje i provedbu novih ili promjenu postojećih programa, odnosno aktivnosti

|  |  |  |  |  |  |  |
| --- | --- | --- | --- | --- | --- | --- |
| Proračunski korisnik | 20241.limit | 20242.limit | 20251.limit | 20252.limit | 20261.limit | 20262.limit |
| Dječji vrtić Bajka Strizivojna | 450.000,00 eura |  | 470.000,00 eura |  | 490.000,00 eura |  |

**7. DOSTUPNOST MATERIJALA NA MREŽNOJ STRANICI MINISTARSTVA FINANCIJA I OPĆINE STRIZIVOJNA**

Jedinice lokalne i područne (regionalne) samouprave, kao i njihovi proračunski i izvanproračunski korisnici, mogu tekst ovih Uputa i prilog (tablice za izradu proračuna i financijskih planova proračunskih i izvanproračunskih korisnika) naći na mrežnoj stranici Općine Strizivojna i Ministarstva financija

**8. METODOLOGIJA IZRADE PRORAČUNA I FINANCIJSKOG PLANA PRORAČUNSKIH KORISNIKA**

Metodologija za izradu proračuna propisana je Zakonom o proračunu i podzakonskim aktima kojima se regulira provedba navedenoga Zakona. U ovom proračunskom ciklusu koriste se Pravilnik o planiranju u sustavu proračuna (Narodne novine 1/24), Pravilnik o proračunskim klasifikacijama (Narodne novine 4/24), Pravilnik o proračunskom računovodstvu i Računskom planu (Narodne novine 158/23) i Pravilnik o korištenju sredstava Europske unije (Narodne novine 44/24).

Proračunski korisnici obvezni su izrađivati financijske planove u skladu s odredbama Zakona o proračunu te se pridržavati ovih Uputa.

Proračun Općine Strizivojna sastoji se od plana za proračunsku godinu i projekcija za sljedeće dvije godine, a sadrži financijske planove proračunskih korisnika prikazane kroz opći i posebni dio i obrazloženje proračuna. Pod financijskim planovima proračunskih korisnika podrazumijevaju se i financijski planovi upravnog tijela.

**8.1. Sadržaj proračuna jedinica lokalne i područne (regionalne) samouprave**

Proračun Općine Strizivojna sastoji se od plana za proračunsku godinu i projekcija za sljedeće dvije godine. Detaljni prikaz sadržaja proračuna dan je u Tablici 4.

Tablica 4. **PRORAČUN OPĆINE STRIZIVOJNA ZA RAZDOBLJE 2025. – 2027.**

|  |  |  |
| --- | --- | --- |
| SADRŽAJ | SASTAVNI DIO | OPIS SASTAVNOG DIJELA |
| Opći dio proračuna | Sažetak Računa prihoda i rashoda Sažetak Računa financiranja | - ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine - ukupni primici od financijske imovine i zaduživanja i izdaci za financijsku imovinu i otplate zajmova |
| Račun prihoda i rashoda | - ukupni prihodi i rashodi iskazani prema ekonomskoj klasifikaciji na razini skupine - ukupni prihodi i rashodi iskazani prema izvorima financiranja - ukupni rashodi iskazani prema funkcijskoj klasifikaciji |
| Račun financiranja | - ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema ekonomskoj klasifikaciji na razini skupine - ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja |
| Preneseni višak ili preneseni manjak prihoda nad rashodima | - ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | - ako Općina ne može preneseni manjak podmiriti do kraja proračunske godine, obvezan je izraditi višegodišnji plan uravnoteženja za razdoblje za koje se proračun donosi - ako Općina ne može preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi |
| Posebni dio proračuna | Plan rashoda i izdataka proračuna JLP(R)S i njihovih proračunskih korisnika | - rashodi i izdaci Općine iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata |
| Obrazloženje proračuna | Obrazloženje općeg dijela proračuna i obrazloženje posebnog dijela proračuna | - obrazloženje općeg dijela proračuna sadrži obrazloženje prihoda i rashoda, primitaka i izdataka proračuna i obrazloženje prenesenog manjka odnosno viška proračuna - obrazloženje posebnog dijela proračuna temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja |

**8.2. Sadržaj financijskog plana proračunskih korisnika**

Proračunski korisnici prihode i primitke, rashode i izdatke za 2025. planiraju na razini skupine (druga razina računskog plana) isto kao za 2026. i 2027.

Za potrebe praćenja prihoda i rashoda u poslovnim knjigama proračunski korisnici su u obvezi upravnom tijelu dostaviti planove i na razini odjeljka (četvrta razina računskog plana). Međutim, upravno vijeće ili drugo upravljačko tijelo obvezno je usvojiti financijski plan korisnika, a predstavničko tijelo proračun za 2025. i projekcije za 2026. i 2027. na razini skupine (druga razina računskog plana).

Prijedlog financijskog plana proračunskih korisnika Općine za razdoblje 2025. – 2027. sastoji se od plana za proračunsku godinu i projekcija za sljedeće dvije godine, a sadrži opći i posebni dio te obrazloženje financijskog plana.

Proračunski korisnici dužni su, kao i prethodnih godina, u svom financijskom planu iskazati sve svoje prihode i rashode bez obzira na podmirivanje rashoda korisnika izravno s računa proračuna.

Prema odredbama Zakona o proračunu sve što se odnosi na financijski plan proračunskih korisnika, odnosi se i na financijski plan upravnog tijela Općine.

Detaljni prikaz sadržaja financijskog plana proračunskog i izvanproračunskog korisnika dan je

u Tablici 5.

Tablica 5.

**FINANCIJSKI PLAN PRORAČUNSKOG KORISNIKA ZA RAZDOBLJE 2025. – 2027.**

|  |  |  |
| --- | --- | --- |
| SADRŽAJ | SASTAVNI DIO | OPIS SASTAVNOG DIJELA |
| Opći dio financijskog plana | Sažetak Računa prihoda i rashoda Sažetak Računa financiranja | - ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine - ukupni primici od financijske imovine i zaduživanja i izdaci za financijsku imovinu i otplate zajmova |
| Račun prihoda i rashoda | - ukupni prihodi i rashodi iskazani prema ekonomskoj klasifikaciji na razini skupine - ukupni prihodi i rashodi iskazani prema izvorima financiranja - ukupni rashodi iskazani prema funkcijskoj klasifikaciji |
| Račun financiranja | - ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema ekonomskoj klasifikaciji na razini skupine - ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja |
| Preneseni višak ili preneseni manjak prihoda nad rashodima | -ako ukupni prihodi i primici nisu jednaki ukupnim rashodima i izdacima, financijski plan sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | - ako proračunski korisnici ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se financijski plan donosi - ako proračunski korisnici ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se financijski plan donosi |
| Posebni dio financijskog plana | Plan rashoda i izdataka proračunskih korisnika | - rashodi i izdaci iskazani po izvorima financiranja i ekonomskoj klasifikaciji na razini skupine, raspoređeni u programe koji se sastoje od aktivnosti i projekata |
| Obrazloženje financijskog plana | Obrazloženje općeg dijela financijskog plana i obrazloženje posebnog dijela financijskog plana | - obrazloženje općeg dijela financijskog plana sadrži obrazloženje prihoda i rashoda, primitaka i izdataka te obrazloženje prenesenog manjka odnosno viška financijskog plana - obrazloženje posebnog dijela financijskog plana sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja i godišnjeg plana rada |

**8.3. Rokovi za predlaganje i donošenje financijskog plana proračunskih korisnika**

Rokovi za predlaganje i donošenje financijskog plana proračunskih i izvanproračunskih korisnika proračuna jedinica lokalne i područne (regionalne) samouprave dani su u Tablici 6.

Tablica 6.

**PREDLAGANJE I DONOŠENJE FINANCIJSKOG PLANA**

|  |  |  |  |
| --- | --- | --- | --- |
| TKO | KOME | PREPORUČENI ROK | NAPOMENA |
| Čelnik proračunskog korisnika  | Upravljačkom tijelu | Do 3. listopada 2024. | Prije dostave prijedloga financijskog plana upravnom tijelu, čelnik proračunskog korisnika obvezan je prijedlog financijskog plana uputiti upravljačkom tijelu na usvajanje, ako je primjenjivo, u skladu s aktima kojima je uređen rad proračunskog korisnika. |
| Proračunski korisnik  | Jedinstvenom upravnom odjelu | Do 7. listopada 2024. |
| Jedinstveni upravni odjel | načelniku  | Do 30. listopada | Upravno tijelo je dužno provjeriti točnost i istinitost podataka navedenih u financijskim planovima proračuna te izrađuje nacrt proračuna i dostavlja ga načelniku. |
| Načelnik  | Općinskom vijeće |  Do 15. studeni 2024. | Načelnik utvrđuje prijedlog proračuna i podnosi ga Općinskom vijeću na donošenje. |
| Općinsko vijeće |  | Do konca 2024. | Općinsko vijeće donosi proračun za 2025. i projekcije za 2026. i 2027. do konca 2024., u roku koji omogućuje primjenu proračuna od 1. siječnja 2025. |

U slučaju da postoje razlike u financijskom planu proračunskog korisnika sadržanom u proračunu, kojeg je donijelo Općinsko vijeće, u odnosu na već usvojeni prijedlog financijskog plana od strane upravljačkog tijela, tada je upravno tijelo dužno obavijestiti proračunskog korisnika o promjenama financijskog plana koji je sadržan u proračunu u odnosu na usvojeni prijedlog financijskog plana. Ako dođe do navedene situacije, upravljačko tijelo usvaja financijski plan koji je sadržan u proračunu kojeg je donijelo Općinsko vijeće.

**8.4. Sudjelovanje građana u procesu planiranja proračuna jedinica lokalne i područne**

**(regionalne) samouprave**

Kao i prijašnjih godina, Općina i proračunski korisnici( ukoliko ih općina ima u svom proračunu), po usvajanju proračuna od strane predstavničkog tijela, proračune i financijske planove dužni su objaviti na svojim mrežnim stranicama. Prilikom izrade proračuna za razdoblje 2025. – 2027. Općina će razmotriti komentare koje su zaprimljeni na usvojen i po usvajanju objavljen proračun za razdoblje 2024. – 2026., a dostavljene komentare, preporuke i prijedloge, na usvojeni proračun za razdoblje 2025. – 2027., Općina će razmotriti prilikom izrade proračuna za razdoblje 2026. – 2028.

**8.5. Izmjene i dopune proračuna**

Izmjenama i dopunama proračuna mijenja se isključivo plan za tekuću proračunsku godinu. Na postupak donošenja izmjena i dopuna proračuna na odgovarajući se način primjenjuju odredbe Zakona o proračunu za postupak donošenja proračuna. Izmjene i dopune proračuna sastoje se od plana za tekuću proračunsku godinu i sadrže opći i posebni dio te obrazloženje izmjena i dopuna proračuna. Izmjenama i dopunama proračuna ne mogu se umanjiti rashodi i izdaci ispod razine izvršenja i preuzetih obveza po investicijskim projektima te preuzetih obveza iz ugovora koji zahtijevaju plaćanje u sljedećim godinama. Ostvareni namjenski prihodi i primici i ostvareni vlastiti prihodi te rashodi i izdaci izvršeni iznad iznosa utvrđenih u proračunu, izmjenama i dopunama proračuna moraju se planirati minimalno na razini ostvarenih prihoda i primitaka, odnosno izvršenih rashoda i izdataka. Uz svake izmjene i dopune proračuna obvezno je izraditi obrazloženja izmjena i dopuna proračuna (općeg i posebnog dijela).

 **8.6. Izmjene i dopune financijskog plana**

Prema odredbama Zakona o proračunu izmjenama i dopunama financijskog plana mijenja se isključivo usvojeni plan za tekuću proračunsku godinu. Na postupak donošenja izmjena i dopuna financijskog plana na odgovarajući se način primjenjuju odredbe Zakona o proračunu za postupak donošenja financijskog plana. Izmjenama i dopunama financijskog plana ne mogu

se umanjiti rashodi i izdaci ispod razine izvršenja i preuzetih obveza po investicijskim projektima te preuzetih obveza iz ugovora koji zahtijevaju plaćanje u sljedećim godinama. Ostvareni namjenski prihodi i primici i ostvareni vlastiti prihodi te rashodi i izdaci izvršeni iznad iznosa utvrđenih u financijskom planu, izmjenama i dopunama financijskog plana moraju se planirati minimalno na razini ostvarenih prihoda i primitaka, odnosno izvršenih rashoda i

izdataka. Uz svake izmjene i dopune financijskog plana obvezno je izraditi obrazloženja izmjena i dopuna financijskog plana (općeg i posebnog dijela).

Proračunski korisnici su dužni uskladiti svoj financijski plan s izmijenjenim i dopunjenim nadležnim proračunom.

**8.7. Transparentnost proračuna**

Zakonom o proračunu propisana je obveza objave dokumenata i informacija o trošenju sredstava. Kako bi se osiguralo ostvarenje načela transparentnosti i slobodan pristup informacijama kao i njihovo povezivanje, preuzimanje i ponovno korištenje materijali vezani

uz proračun i njegove izmjene objavljuju se u formatu pogodnom za daljnju obradu (word i

excel).

U skladu s odredbama članka 144. Zakona o proračunu propisane su obaveze u vezi transparentnosti:

- Proračun i izmjene i dopune proračuna, odluka o privremenom financiranju, odluka i izmjene i dopune odluke o izvršavanju proračuna, polugodišnji i godišnji izvještaj o izvršenju proračuna objavljuju se na mrežnim stranicama Općine ,

- Financijski plan i izmjene i dopune financijskog plana, polugodišnji i godišnji izvještaj o izvršenju financijskog plana proračunskog korisnika objavljuje se na njegovim mrežnim stranicama, odnosno na mrežnim stranicama Općine ako proračunski korisnik nema svoje mrežne stranice

- Opći i posebni dio proračuna, odluka o izvršavanju proračuna, izmjene i dopune proračuna te izmjene i dopune odluke o izvršavanju proračuna, odluka o privremenom financiranju te opći i posebni dio polugodišnjeg i godišnjeg izvještaja o izvršenju proračuna objavljuju se u Službenom glasniku Općine Strizivojna,

- Vodič za građane o proračunu, izmjenama i dopunama proračuna te polugodišnjem i godišnjem izvještaju o izvršenju proračuna objavljuje se na mrežnim stranicama Općine.

Općina na svojim stranicama objavljuje:

- sve ključne proračunske dokumente (a posebice prijedlog proračuna, izglasani proračun, izmjene i dopune proračuna, proračunski vodič, polugodišnji i godišnji izvještaji o izvršenju proračuna) u jedinstvenom folderu nazvanom PRORAČUN, na kojeg postoji direktan link s naslovne stranice

- pri objavi prijedloga proračuna, izglasanog proračuna te izmjena i dopuna proračuna objavljuju kompletan sadržaj tih proračunskih dokumenata (opći i posebni dio proračuna)

- usvojeni proračuni objavljuju, u skladu s odredbama Zakona o proračunu, za proračunsku godinu i za sljedeće dvije godine na drugoj razini računskoga plana (na razini skupine)

- proračunske vodiče za građane, na zahtjev građana, distribuiraju građanima svake godine u obliku brošure (fizičke i elektroničke), o trošku proračuna.

Zakonom o lokalnoj i područnoj (regionalnoj) samoupravi (Narodne novine 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17, 98/19 i 144/20) propisano je da su općina, grad i županija dužne na svojim mrežnim stranicama javno objaviti informacije o trošenju proračunskih sredstava tako da te informacije budu lako dostupne i pretražive. Zakonom o proračunu također je propisano da su jedinice lokalne i područne (regionalne) samouprave, proračunski i izvanproračunski korisnici dužni javno objavljivati informacije o trošenju sredstava na svojim mrežnim stranicama na način da te informacije budu lako dostupne, pretražive i strojno čitljive.

Ministar financija je, u skladu s člankom 144. Zakona o proračunu, u svibnju 2023. donio Naputak o okvirnom sadržaju, minimalnom skupu podataka te načinu javne objave informacija o trošenju sredstava na mrežnim stranicama jedinica lokalne i područne (regionalne) samouprave te proračunskih i izvanproračunskih korisnika državnog proračuna i proračuna jedinica lokalne i područne (regionalne) samouprave. Isti je objavljen u Narodnim novinama 59/23 od 2. lipnja 2023., <https://narodne-novine.nn.hr> /clanci/sluzbeni/ 2023\_ 06\_59\_1003.html) te na mrežnoj stranici Ministarstva financija (<https://mfin.gov.hr/istaknute-teme/drzavna-rznica/izvrsenje-proracuna> /institucionalni-okvir-164/164). Obveznici primjene Naputka su jedinice lokalne i područne (regionalne) samouprave, proračunski i izvanproračunski korisnici državnog proračuna i proračuna jedinica lokalne i područne (regionalne) samouprave. Naputkom se propisuje okvirni sadržaj, minimalni skup podataka te način javne objave informacija o trošenju sredstava na mrežnim stranicama jedinica lokalne i područne (regionalne) samouprave te proračunskih korisnika u njihovoj nadležnosti. Ovaj Naputak stupio je na snagu osmog dana od dana objave u Narodnim novinama.

**5.8. Planiranje protestiranih jamstava**

Jamstvo je instrument osiguranja kojim davatelj jamstva jamči za ispunjenje obveza za koje se

daje jamstvo. Prema ugovorima o izdavanju jamstava koji se sklapaju s tražiteljima jamstava, ukoliko dođe do plaćanja po jamstvu iz sredstava proračuna, tako isplaćeni iznos smatra se dospjelim potraživanjem, a tražitelj jamstva je obvezan odmah nakon izvršenog plaćanja vratiti

sredstva u proračun, uvećano za zakonsku zateznu kamatu i pripadajuće troškove.

Od 2021. godine plaćanja na temelju protestiranih jamstava klasificiraju se kao rashod, a ne kao izdatak, te se povrati po plaćenim protestiranim jamstvima klasificiraju se kao prihod. Grad, kao davatelj jamstva dužan je procijeniti rizike koji mogu nastati u slučaju da korisnici zajmova, za koje će biti izdana jamstva, neće biti u mogućnosti izvršavati svoje obveze te na temelju toga, a radi osiguranja plaćanja potencijalnih obveza koje mogu nastati na temelju izdanih jamstava, planirati sredstva u okviru proračuna.

**5.9. Planiranje povrata duga s osnova beskamatnog zajma dodijeljenog jedinicama**

**lokalne i područne (regionalne) samouprave iz državnog proračuna**

Ministarstvo financija je dalo naputak u vezi vraćanja beskamatnog zajma.

U skladu s odlukama Vlade Republike Hrvatske i to Odluci o dodjeli beskamatnog zajma jedinicama lokalne i područne (regionalne) samouprave koje su pogođene posljedicama razornih potresa na području Grada Zagreba, Zagrebačke županije, Krapinsko-zagorske županije, Sisačko-moslavačke županije i Karlovačke županije za sanaciju šteta od potresa (Narodne novine 101/21) te Odluci o dodjeli beskamatnog zajma jedinicama lokalne i područne (regionalne) samouprave koje su pogođene posljedicama razornih potresa na području Grada Zagreba, Zagrebačke županije, Krapinsko-zagorske županije, Sisačko-moslavačke županije i Karlovačke županije za sanaciju šteta od potresa (Narodne novine 12/22, 46/22, 55/22 i 85/22) isplaćen je beskamatni zajam jedinicama s potresom pogođenih područja za podmirivanje troškova vezanih uz sanaciju posljedica potresa na navedenim područjima.

Sredstva beskamatnog zajma dodijeljena na temelju spomenutih Odluka jedinice lokalne i područne (regionalne) samouprave će vraćati najkasnije do 31. prosinca 2029., što je definirano člankom 34. stavkom 6. Zakona o izvršavanju Državnog proračuna Republike Hrvatske za 2024. (Narodne novine 149/23).

**6. DOSTAVA DOKUMENATA**

**6.1. Dostava proračunskih dokumenata Ministarstvu financija i Državnom uredu za**

**reviziju**

Prema odredbama članka 43. Zakona o proračunu, gradonačelnik je obvezan dostaviti Ministarstvu financija sljedeće akte:

- proračun za proračunsku godinu i projekcije za sljedeće dvije godine

- odluku o izvršavanju proračuna

- izmjene i dopune proračuna

- izmjene i dopune odluke o izvršavanju proračuna.

Načelnik je navedene akte, obvezan dostaviti Ministarstvu financija u roku 15 dana od dana njihova stupanja na snagu.

Općina je su u obvezi na adresu e-pošte Ministarstva financija lokalni.proracuni@mfin.hr poslati link na navedene dokumente objavljene u službenom glasilu, u roku 15 dana od dana njihova stupanja na snagu.

Prema odredbama članka 90. Zakona o proračunu, godišnji izvještaj o izvršenju proračuna dostavljaju se Ministarstvu financija i Državnom uredu za reviziju u roku 15 dana nakon što ga donese predstavničko tijelo. Iznimno, ako predstavničko tijelo ne donese izvještaj o izvršenju proračuna, u tom slučaju se izvještaj o izvršenju proračuna dostavlja Ministarstvu financija i Državnom uredu za reviziju u roku od 60 dana od dana podnošenja predstavničkom tijelu.

Općina je u obvezi na adresu e-pošte Ministarstva financija lokalni.proracuni@mfin.hr poslati link na mrežnu stranicu jedinice lokalne i područne (regionalne) samouprave na kojoj je objavljen godišnji izvještaj o izvršenju proračuna, u roku 15 dana nakon donošenja. Godišnje izvještaje o izvršenju proračuna nije potrebno dostavljati u papirnatom. Državnom uredu za reviziju podatak o linku potrebno je dostaviti na e-mail Državnog ureda za reviziju na čijem području je sjedište jedinice.

**6.2. Dostava proračunskih dokumenata Ministarstvu financija radi nadzora zakonitosti**

U skladu s člankom 79. Zakona o lokalnoj i područnoj (regionalnoj) samoupravi predsjednik predstavničkog tijela dužan je na ocjenu zakonitosti dostaviti statut, poslovnik, proračun ili drugi opći akt nadležnom tijelu državne uprave u čijem je djelokrugu opći akt zajedno sa izvatkom iz zapisnika koji se odnosi na postupak donošenja općeg akta propisan statutom i poslovnikom, u roku 15 dana od dana donošenja općeg akta.

Člankom 43. stavkom 1. Zakona o proračunu kao posebnim propisom kojim se, između ostaloga, uređuje planiranje, izrada, donošenje i izvršavanje proračuna, propisano je da gradonačelnik dostavljaju proračun, odluku o izvršavanju proračuna, kao i izmjene i dopune proračuna te izmjene i dopune odluke o izvršavanju proračuna Ministarstvu financija u roku 15 dana od dana njihova stupanja na snagu.

Ministarstvo financija nadležno je za nadzor zakonitosti općih akata iz područja financija:

1. Proračuna za tekuću proračunsku godinu i projekcije za sljedeće dvije proračunske godine

2. Odluke o izvršavanju proračuna te izmjene i dopune navedene odluke

3. Izmjena i dopuna proračuna

4. Odluke o privremenom financiranju

5. Odluke o porezima.

Nadzor zakonitosti akata od rednog broja 1. do 4. provodi Sektor za financijski i proračunski nadzor, dok nadzor zakonitosti akta pod rednim brojem 5. provodi Porezna uprava te se stoga opći akt pod točkom 5. dostavlja Ministarstvu financija, Porezna uprava, P.Svačića 1B .

Općina je u obvezi proračun, odluku o izvršavanju proračuna, kao i izmjene i dopune proračuna te izmjene i dopune odluke o izvršavanju proračuna dostaviti Ministarstvu financija u roku 15 dana od dana njihova stupanja na snagu na adresu e-pošte nadzor.zakonitosti@mfin.hr u PDF formatu s potpisom odgovorne osobe i pečatom (dostaviti isključivo navedene proračunske dokumente).

**6.3. Dostava ugovora te izvješća o zaduženju, danim jamstvima i suglasnostima (Obrazac**

**IZJS - Izvješće o zaduženju / jamstvu / suglasnosti)**

Člancima 123., 128. i 130. Zakona o proračunu i Pravilnikom o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave (Narodne novine 67/22) propisana je obveza i rok dostave Ministarstvu financija ugovora o zaduženju i izvješća o zaduženju, danim jamstvima i suglasnostima na Obrascu IZJS – Izvješće o dugoročnom zaduženju / jamstvu / suglasnosti. Skenirani ugovori i obrasci IZJS (s potpisom gradonačelnika i s pečatom) dostavljaju se na e-mail adresu Ministarstva financija lokalni.proracuni@mfin.hr u propisanom roku.

**7. NOVOSTI**

Na temelju odredbi Zakona o proračunu (Narodne novine 144/21) krajem 2023. i tijekom 2024., doneseno je više podzakonskih propisa kojima se detaljnije uređuju pojedina područja Zakona. Doneseni podzakonski akti primjenjuju se u proračunskim procesima povezanim s izradom i donošenjem proračuna i financijskih planova za 2025. i projekcija za 2026. i 2027., odnosno u knjigovodstvenim evidencijama od 1. siječnja 2025.

U nastavku se daje pregled donesenih podzakonskih akata i njihovih najznačajnijih obilježja.

**7.1. Pravilnik o planiranju u sustavu proračuna**

Pravilnikom o planiranju u sustavu proračuna se propisuje način primjene modificiranog obračunskog načela u postupku planiranja i izvršavanja proračuna jedinica lokalne i područne (regionalne) samouprave i financijskog plana njihovih proračunskih korisnika, izgled i sadržaj proračuna i financijskog plana, rebalansa proračuna i financijskog plana, njihova dostava i objava te uvjeti i pravila preraspodjele sredstava proračuna.

Sastavni dio Pravilnika su prilozi u kojima se daje format izgleda i sadržaja općeg i posebnog dijela proračuna jedinica i financijskog plana proračunskih korisnika jedinica (prilozi 2.a, 2.b, 2.c i 2.d) te prilozi kojima se daje format izgleda i sadržaja izmjena i dopuna proračuna jedinica i financijskog plana proračunskih korisnika jedinica (prilozi 6.a, 6.b, 6.c i 6.d).

Proračun Općine Strizivojna za 2025. i projekcije za 2026. i 2027., kao i financijski planovi proračunskih korisnika općine, trebaju biti sastavljeni na način kako je to propisano Zakonom o proračunu i detaljno pojašnjeno Pravilnikom o planiranju u sustavu proračuna i prilozima koji su sastavni dio Pravilnika.

U privitku ove Upute dostavlja se Pravilnik o planiranju u sustavu proračuna (Narodne novine 1/24), obzirom da su sastavni dio Pravilnika navedeni prilozi u kojima je opisan izgled i sadržaj proračuna i financijskog plana proračunskog korisnika.

**7.2. Pravilnik o proračunskim klasifikacijama**

U odnosu na dosadašnji Pravilnik o proračunskim klasifikacijama, novi Pravilnik ne donosi veće promjene te vrste proračunskih klasifikacija ostaju i dalje iste, a to su sljedeće klasifikacije: organizacijska, programska, funkcijska, ekonomska i lokacijska klasifikacija te izvori financiranja.

Novim Pravilnikom su definirane brojčane oznake prve razine izvora financiranja. Utvrđeno je da se izvor financiranja 2 Doprinosi koristi u Državnom proračunu te u financijskom planu Hrvatskog zavoda za zdravstveno osiguranje, kao i da jedinice ne smiju koristiti navedenu brojčanu oznaku.

Bitno je napomenuti da su brojčane oznake prve razine izvora financiranja koje koristi Općina Strizivojna i proračunski korisnici i do sada koristili, u skladu novom Pravilniku, a to su: 1. Opći prihodi i primici, 3. Vlastiti prihodi, 4. Prihodi za posebne namjene, 5. Pomoći, 6. Donacije, 7. Prihodi od prodaje ili zamjene nefinancijske imovine i naknade s naslova osiguranja te 8. Namjenski primici.

**7.3. Pravilnik o proračunskom računovodstvu i Računskom planu**

U odnosu na dosadašnji Pravilnik, novi Pravilnik ne donosi suštinske promjene, ali ipak donosi brojne izmjene i znatno je opsežniji od prijašnjeg Pravilnika. Novim pravilnikom se uvodi pojam Objedinjena glavna knjiga proračuna, propisuju nove obvezne analitičke evidencije, utvrđuju drugačiji kriteriji za ispravak vrijednosti potraživanja. Nadalje u Računskom planu su otvorene neke nove skupine, podskupine, odjeljci i osnovni računi, dok su neki brisani. Mijenja se način evidentiranja depozita i kratkoročnih primitaka i izdataka, povrata prihoda, pomoći i donacija, promjena u vrijednosti i obujmu nefinancijske imovine, promijenjena je definicija obveza, detaljno se definira što mora sadržavati izvadak za pojedini analitički račun iz Glavne knjige (kartica konta).

**7.4. Pravilnik o korištenju sredstava Europske unije**

Pravilnik se primjenjuje za planiranje i izvršavanje, povrate sredstava te evidentiranje i izvještavanje o sredstvima Europske unije u Republici Hrvatskoj, počevši s proračunskim procesima povezanim s izradom i donošenjem proračuna i financijskih planova za 2025. i projekcija za 2026. i 2027., odnosno u knjigovodstvenim evidencijama od 1. siječnja 2025. Sredstva Europske unije na koja se odnose odredbe Pravilnika su sredstva iz programskog razdoblja 2021. – 2027. koja su Republici Hrvatskoj na raspolaganju kroz Programe Unije, Mehanizam za oporavak i otpornost te EU fondove iz programskog razdoblja 2021. - 2027.

**7.5. Uredba o načinu ocjene i postupku odobravanja investicijskih projekta (Narodne novine 158/23)**

Uredbom se propisuje način ocjene i postupak odobravanja investicijskih projekata za koje obveze preuzimaju proračunski korisnici državnog proračuna, jedinica lokalne i područne (regionalne) samouprave. Uredbom se po prvi puta definiraju kategorije investicijskih projekata ovisno o ukupnim investicijskim troškovima (mikro, mali, srednji i veliki investicijski projekti), utvrđuje se obveza izrade i financiranja pred-investicijskih studija (ovisno o kategoriji investicijskog projekta), propisuje se način ocjene i postupak odobravanja investicijskih projekata te postupci i rokovi izvještavanja o provedbi investicijskih projekta.

Uredba se u cijelosti počinje primjenjivati za investicijske projekte čija se provedba i financiranje planiraju u financijskom planu/proračunu za 2025. i projekcijama za 2026. i 2027.

**8. DOSTUPNOST MATERIJALA NA MREŽNOJ STRANICI MINISTARSTVA FINANCIJA**

Proračunski korisnici, mogu tekst ovih Uputa i priloge (tablice za izradu proračuna financijskih planova proračunskih korisnika) naći na mrežnoj stranici Općine Strizivojna https://www.strizivojna.hr/

KLASA: 400-02/24-01/1

URBROJ: 2158-37-03-03/2-24-01

Strizivojna, 12. rujan 2024.

ADMINISTRATIVNI TAJNIK

 Martina Damjanović